
Ehitusloa andmine (Paul Kerese tn 23) 

1. ASJAOLUD JA MENETLUSE KÄIK

18.08.2022 ehitisregistri keskkonda laekus läbivaatamiseks  ehitusloa taotlus nr 2211271/25269 Paul Kerese tn 23 kinnistul asuvate tootmishoone (ehitisregistri kood 118009146) ja garaažide hoone (ehitisregistri kood 118009557) tehnosüsteemide muutmiseks katustele päikesepaneelide (võimsus 50 kW) paigaldamisega  koos ehitusprojektiga  „SNS2343_PP_PKERESE23“, peaprojekteerija Nord Solar OÜ.
Ehitusloa menetlusse nr 346182 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Päästeameti Ida päästekeskus, Osaühing VKG Elektrivõrgud, Kaitseministeerium.
Seoses sellega,  et tootmishoone ehitisregistri koodiga 118009146 asub kahel kinnistul aadressiga Paul Kerese tn 23   ja  Kreenholmi tn 14b, hoone omab unikaalaadressi Kreenholmi tn 14b // P. Kerese tn 23 ja kuulub kahele omanikule.
Ehitusseadustiku § 42 lõike 6 alusel kaasas pädev asutus ehitisregistri keskkonnas ehitusloa menetlusse  Paul Kerese tn 14b kinnisasja omaniku OÜ Starsteel Baltic (äriregistrikood 11511620).

Kaasatud menetlusosalise poolt ei olnud esitatud vastuväiteid ja ettepanekuid sisaldavaid arvamusi. 

Vastavalt haldusmenetluse seaduse § 27 lõike 2 punktile 3, kui dokument on edastatud äriühingu äriregistrisse kantud elektronposti aadressile, siis edastatud dokument loetakse kättetoimetatuks. 

Vastavalt ehitusseadustiku § 42 lõikele 9, kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.

Seega, haldusmenetluse seaduse § 27 lõike 2 kohaselt loetakse Paul Kerese tn 14b kinnistu omanikule saadetud kaasamise kutse kättetoimetatuks ning ehitusseadustiku § 42  lõike 9 kohaselt loetakse ehitusloa eelnõu tema poolt kooskõlastatuks.

Ehitusprojektis on avastatud puuduseid ning ehitisregistri keskkonna kaudu ehitusprojekt  on mitu korda tagastatud puuduste kõrvaldamiseks.

21.03.2023 lõplikult kõrvaldatud puudustega ehitusprojekti uus versioon  on ehitisregistri  keskkonnas projekteerija poolt taasesitatud.
Narva Linnavalitsuse Arhitektuuri- ja Linnaplaneerimise Amet on seisukohal, et:
„Keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lg 1 on esitatud olulise keskkonnamõjuga tegevused, mille puhul on keskkonnamõju hindamine kohustuslik. Kavandatav tegevus ei vasta ühelegi KeHJS § 6 lg 1 välja toodud tegevusele. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega.

Antud juhul kuulub kavandatav tegevus KeHJS § 6 lg 2 p 3 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“, ning seetõttu eelhinnangut vastavalt KeHJS § 6 lg 2´3 ei anta“.
21.04.2023 kõik kaasatud menetlusosalejad  kooskõlastasid ehitusloa eelnõu.
Narva Linnavalitsuse Arhitektuuri- ja Linnaplaneerimise Amet kooskõlastas „tingimisi“ märkusega:

1.Enne ehitustööde alustamisest kooskõlastada ehitusprojekt Paul Kerese tn 14b piirneva kinnisasja omanikuga. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu.

2.Kasutusloa taotlemisel  paneelide paigaldusplaanid esitada katuste viimastel kehtivatel AR osa plaanidel, kus on näidatud inseneritehnilised kommunikatsioonid ja seadmed (ventilatsioonipüstikud, kliimaseadmed, suitsulõõrid jne), aga samuti tuleohutuselemendid (luugid, redelid jne)“.

Ehitusprojekt vastab sätestatud nõuetele, ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 
2.4. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3.    OTSUS

3.1. Anda  ehitusluba Paul Kerese tn 23 kinnistul asuvate tootmishoone (ehitisregistri kood 118009146) ja garaažide hoone (ehitisregistri kood 118009557) tehnosüsteemide muutmiseks katustele päikesepaneelide (võimsus 50 kW) paigaldamisega vastavalt ehitusprojektile  „SNS2343_PP_PKERESE23“, peaprojekteerija Nord Solar OÜ.
3.2. 
Kohustada ehitustööde tellijat tagada märkuste täitmine, mis on käesoleva korralduse  punktis 1  esitatud Narva Linnavalitsuse Arhitektuuri- ja Linnaplaneerimise Ameti poolt  ning ehitusloal loetletud märkused.

3.2. Jätta  algatamata  Paul Kerese tn 23 kinnistul asuvate tootmishoone (ehitisregistri kood 118009146) ja garaažide hoone (ehitisregistri kood 118009557) tehnosüsteemide muutmisega  kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

